60 vjetori i Natos simbol vazhdimësie
Zhvillimet do të jenë një përzierje e ceremonisë dhe simbolikës edhe pse fokusi i diskutimit do të jetë Afganistani dhe e ardhmja e NAT
Natoja në 60 vjet. Ky takim i nivelit të lartë është për të treguar se Aleanca vazhdon të jetë e fortë. Takimi ka një simbolikë tejet të madhe. Udhëheqësit e NATO-s që takohen në të dy anët e lumit Rin, një urëlidhëse nga Gjermania në Francë. Pjesë e takimit do të jenë edhe festimet, thotë zëdhënësi i NATO-s James Appathurai. Ky takim shenon gjithashtu rifutjen e Francës në komandën e Natos pas më shumë se 40 vitesh largimi. Do të ketë diskutime rreth situatës së tanishme dhe të ardhmen e Natos, përfshi Afganistanin. Presidenti amerikan Barak Obama e ka përpiluar tashmë strategjinë e re të Uashingtonit, për çështjen e Afganistanit dhe Pakistanit së bashku, duke u përqendruar në përpjekjet ushtarake dhe ato civile, si dhe duke shtuar përpjekjet diplomatike, duke përfshirë vendet fqinje si pjesë të zgjidhjes. Kjo strategji ka gjetur përkrahje në Evropë me komentet që bëri kancelarja gjermane Angela Merkel, se strategjia e re e Uashingtonit është në të njëjtën linjë me atë që ka mbështetur Gjermania. Dita e premte ishte një ditë takimesh bilaterale. Presidenti Obama zhvilloi takime me presidentin francez Nikola Sarkozi dhe kancelaren gjermane Angela Merkel. Ai gjithashtu zhvilloi një takim të zgjeruar me një grup të rinjsh, duke folur për ndryshime, shpresa dhe një ditë të re për marrëdhëniet Evropë-SHBA. Masat e sigurisë janë të larta, me dislokimin masiv të forcave policore në qytet dhe përreth tij. Ka patur përleshje mes protestuesve kundër luftës, Natos dhe anarkistëve dhe pritet që ato të vazhdojnë edhe sot. //kh//